Document ID: 32010R0741
Publication Date: 2010-08-17

Title and Content:
KOMISIJAS REGULA (ES) Nr. 741/2010
(2010. gada 17. augusts),
ar ko groza Regulas (EK) Nr. 1490/2002 un (EK) Nr. 2229/2004 attiecībā uz datumu, līdz kuram atļaujas drīkst palikt spēkā gadījumos, kad iesniedzējs saskaņā ar paātrināto procedūru atbilstīgi Regulai (EK) Nr. 33/2008 ir iesniedzis pieteikumu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 2. punkta otro daļu,
tā kā:
(1)
Komisijas 2002. gada 14. augusta Regula (EK) Nr. 1490/2002, ar ko nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un ar ko groza Regulu (EK) Nr. 451/2000 (2), un Komisijas 2004. gada 3. decembra Regula (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (3), nosaka detalizētus Direktīvas 91/414/EEK 8. panta 2. punktā minētās darba programmas trešā un ceturtā posma īstenošanas noteikumus.
(2)
Ja iesniedzējs atsauc atbalstu darbīgās vielas iekļaušanai Direktīvas 91/414/EEK I pielikumā saskaņā ar Regulas (EK) Nr. 1490/2002 11.e pantu vai Regulas (EK) Nr. 2229/2004 24.e pantu, atļaujas atsaucamas līdz 2010. gada 31. decembrim.
(3)
Par lielāko daļu attiecīgo vielu iesniedza pieteikumus saskaņā ar paātrināto procedūru, ko paredz 14.-19. pants Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (4).
(4)
Lai ļautu pabeigt minēto vielu pārbaudi, ir nepieciešams pagarināt periodu, kad dalībvalstis var atsaukt atļaujas attiecībā uz minētajām vielām.
(5)
Tādēļ attiecīgi jāgroza Regula (EK) Nr. 1490/2002 un Regula (EK) Nr. 2229/2004.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Grozījums Regulā (EK) Nr. 1490/2002
Regulas (EK) Nr. 1490/2002 12. panta 3. punktā pievieno šādu teikumu:
“Tomēr, ja pieteikums iesniegts saskaņā ar Komisijas Regulas (EK) Nr. 33/2008 (5) 14.-19. pantā paredzēto paātrināto procedūru, dalībvalstis atļaujas var atsaukt vēlākais līdz 2011. gada 31. decembrim.
2. pants
Grozījums Regulā (EK) Nr. 2229/2004
Regulas (EK) Nr. 2229/2004 25. panta 3. punktā pievieno šādu teikumu:
“Tomēr, ja pieteikums iesniegts saskaņā ar Komisijas Regulas (EK) Nr. 33/2008 (6) 14.-19. pantā paredzēto paātrināto procedūru, dalībvalstis atļaujas var atsaukt vēlākais līdz 2011. gada 31. decembrim.
3. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 17. augustā

Classification:
Level 1 Categories: 100142
100155
100147
100156
100150
Level 2 Categories: 100244
100222
100169
100249
100196
Level 3 Categories: 13
1422
2090
2014
77
All Categories: 2081
2985
4308
5070
616